nsf_kretslogo_02_oslo 

**Til Telemark klubber i Oslo Skikrets**

Norges Skiforbund har inngått en samarbeidsavtale med Antidoping Norge rundt konseptet Rent Særforbund. En egen ***Handlingsplan for skiidrettens antidopingarbeid*** ble vedtatt på Skitinget 2014 i Loen, der Skiforbundet forplikter å sette antidopingarbeidet på dagsorden og gjennomføre tiltak i kampen for en dopingfri idrett.

Gjennom vårt forebyggende arbeid ønsker vi at idrettsutøvere skal tenke gjennom sine valg og verdier. Utøvere skal vite hvorfor doping er forbudt, hva det gjør med kroppen og hvilke konsekvenser det har å bli tatt. De skal også være klar over at det er en reell mulighet for at de blir testet, og at vi avslører doping. Det har i mange år vært drevet et godt holdningsskapende antidopingarbeid i norsk idrett. Nå bygger [Antidoping Norge](https://antidoping.no/) denne aktiviteten omkring

**R-logoen**. WADAs regelverk presiserer at alle organisasjoner skal tilby utøverne opplæring i temaer som dopingkontrollprosedyrer, helsekonsekvenser og regler for medisinsk fritak.

**Oslo Skikrets** setter nå dette arbeidet på dagsorden og ønsker at flest mulig - helst alle – idrettslag, utøvere, trenere, støtteapparat og foresatte tar seg tid til å gjennomføre e-læringsmoduler om antidoping, som [Ren utøver](http://www.renutover.no/) og [Rent idrettslag](http://www.rentidrettslag.no/).

* Vi krever at alle klubber som skal arrangere nasjonale renn og Kretsmesterskap, gjennomfører disse modulene dette. Sertifiseringen som ‘Rent Idrettslag’ er gyldig i tre år.
* Telemark komiteen har vedtatt at løpere fra og med HL alder, jr og sr som skal delta i nasjonale mesterskap må ta «ren utøver» sertifiseringen.

Les mer om tema på hjemmesidene våre, [Oslo skikrets](http://www.skiforbundet.no/oslo/om-skikretsen/antidoping/) samt hjemmesidene til [Antidoping Norge](http://www.antidoping.no/).

Se Skikretsens [Beredskapsplan](http://www.skiforbundet.no/oslo/om-skikretsen/beredskapsplan/) og [NIF sin lov ang doping](http://www.antidoping.no/regler/nifs-lov/). Spørsmål henvendes Skikretsen ved Toril Vik – toril.vik@skiforbundet.no

Med vennlig hilsen:

Oslo Skikrets, Ekeberg 01.10.2018





Leder Administrasjonssjef

Gudbrand Bakke Toril Vik